Osnovna škola Pavleka Miškine

Sveti Duh 24

10000 Zagreb

**ZAPISNIK SA SJEDNICE POVJERENSTVA ZA PROVEDBU JAVNOGA POZIVA I UTVRĐIVANJA VALJANOSTI PRISTIGLIH PONUDA ZA REALIZACIJU MATURALNOG PUTOVANJA ZA SEDME RAZREDE, OD 16. DO 20. 06.2020. GODINE.**

Sjednica je održana 27.02.2020., s početkom u 18,15 sati u učionici Geografije (I. kat) OŠ Pavleka Miškine.

Sjednici su nazočili: Jasna Aničić (razrednica 7.a razreda), Dragica Šmit (razrednica 7.b razreda), Jasminka Mijatović (razrednica 7.c razreda), Jerko Križanac (predstavnik učenika 7.a razreda), Aleksandar Trajčević (predstavnik učenika 7.b razreda), Katarina Perić (predstavnica učenika 7.c razreda), Ružica Škrbić (predstavnica roditelja 7.a razreda.), Josip Gebeleš (predstavnik roditelja 7.b razreda.), Ivana Šolje (predstavnica roditelja 7.c razreda.). Ravnateljicu škole zastupao je pedagog Danko Soldo.

Sjednici je nazočio i predstavnik putničke agencije "Kontakt Tours d.o.o.", Nenad Janičijević u svojstvu promatrača.

**Dnevni red:**

1. Izbor predsjedavajuće/g Povjerenstva i zapisničara sjednice
2. Identificiranje pristiglih ponuda
3. Upoznavanje s pristiglim ponudama
4. Zaključak Povjerenstva o valjanosti ponuda i daljnjeg postupanja

**Ad. 1**

Usvojen je prijedlog Dragice Šmit da sjednicom predsjeda Ivana Šolje, a zapisnik vodi Josip Gebeleš.

**Ad. 2**

Predsjednica Povjerenstva utvrđuje da su pristigle ponude slijedećih putničkih agencija:

1. "Punim jedrima d.o.o.",
2. "Kontakt Tours d.o.o.",
3. "Eklata d.o.o." te
4. "SAMOBORČEK EU GRUPA d.o.o. "

**Ad. 3**

Predsjednica Povjerenstva otvara kuverte prema prethodno navedenom redoslijedu i upoznaje članove Povjerenstva sa svakom pojedinačno.

**Ad. 4**

Nakon rasprave u koju su se uključili svi članovi Povjerenstva, Predsjednica predlaže dva moguća zaključka kako slijedi:

1. Da se na roditeljski sastanak i odlučivanje o konačnom odabiru putničke agencije ne upute ponude agencija pod rednim brojem 1. i 4. zbog cijene.
2. Da se na roditeljski sastanak i odlučivanje o konačnom odabiru putničke agencije upute sve pristigle ponude, budući niti jedna ne sadrži nedostatke koji bi ju isključili iz daljnjeg postupka odlučivanja.

Većinom glasova (4 prema 3), usvojen je prijedlog broj 2 odnosno, da se sve pristigle ponude prezentiraju na roditeljskom sastanku koji će se održati 05.03.2020. u 18,15 sati, s ciljem konačnog odlučivanja većinom glasova roditelja o odabiru putničke agencije predmetnog putovanja. Predviđeno vrijeme za prezentaciju ponude na roditeljskom sastanku je (za svaku agenciju) 10 min.

Sjednica Povjerenstva završila je s radom u 19,06 sati, a predajom zapisnika prestaje rad naslovnog Povjerenstvo.

Nadalje, pristigle ponude, predmet ove sjednice, čuvaju se u školi i predstavljaju prilog ovom zapisniku.

|  |  |  |
| --- | --- | --- |
|  |  | **ZAPISNIČAR** |
|  |  | **Josip Gebeleš**  Stručni specijalist inženjer kriznog menadžmenta |